Коми Республикаса Юралысь Вячеслав Гайзер пуктiс мог 2010 во йирым тöлысь 1 лунöдз восьтыны Сыктыв районса Палаззя сиктын этша челядя школа.

Таысь öтдор, Коми Республикаса Юралысь тшöктiс Коми Республикаса йöзöс велöдан министр Нелли Струтинскаялы босьтчыны пыртны олöмö Коми Республикаын дистанционнöя велöдöм. «Тайö туйвизь серти медводдза урокъяссö колö нуöдны 2010 вося кöч тöлысьын нин. Вöзъя, медым найöс нуöдiсны республикалöн лунвыв районса велöдчысьяслы», - тöдчöдiс В.Гайзер.

Сыктыв районын Коми Республикаса Юралысь удж серти медводз ветлiс Палаззя сиктса ичöт школа-челядьöс видзанiн стрöитанiнö.

1993 воын лоöм пöжар бöрын сиктса челядь велöдчöны барак сяма керкаын, кöнi вöвлiс «Поёл» совхозлöн öтуволанiн да мый стрöитлiсны 1958 воын. Керкаыс киссьöма, оз лöсяв санитарно-эпидемиологическöй нормаяслы да пöжарысь видзчысян корöмъяслы.

Коми Республикаса Юралысь стрöитчысьяс да Коми Республикаса архитектура, стрöитчöм да коммунальнöй овмöс министерство водзын пуктiс мог öдйöджык стрöитны да пыртны уджö объектсö тайö волöн йирым тöлысся 1 лун кежлö.

Таысь öтдор, Вячеслав Гайзер тшöктiс КР йöзöс велöдан министр Нелли Струтинскаялы босьтчыны пыртны олöмö Коми Республикаын дистанционнöя велöдöм. «Тайö туйвизь серти медводдза урокъяссö колö нуöдны 2010 вося кöч тöлысьын нин. Вöзъя, медым найöс нуöдiсны республикалöн лунвыв районса велöдчысьяслы», - тöдчöдiс В.Гайзер.

\*\*\*Сыктыв районса Палаззя сиктын ичöт школа-челядьöс видзанiн стрöитсьö «Коми Республикаын социальнöй юкöнса учреждениеяс пöжарысь видзöм (2009-2013 вояс)» торъя мога республиканскöй уджтас серти.

Школа-челядьöс видзанiн стрöитöм вылö республиканскöй бюджетысь сетсьö 14 180,0 сюрс шайт ыджда субсидия.